
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 405 (1) 

Επαναπροσδιορισμός ορίων Δάσους - Πάρκου Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) Του Ν. 3200/55 περί διοικητικής αποκέντρωσης όπως τροποποι¬ 
ήθηκαν και συμπληρώθηκαν με το Ν.Δ. 532/70 και των εκτελεστικών 
αυτού διαταγμάτων 709/70, 192/1972 και 332/83 περί καθορι¬ 
σμού αρμοδιοτήτων. 

β) Του αρθ. 73 Ν. 998/79, περί προστασίας των δασών κλ.» και του 
κατ’ επιγαγήν αυτού εκδοθέντος Π.Δ. 577/80 «περί αποτερματισμού 
και οριοθετήσεως των δημοσίων δασίων», 

2. Την αριθ. 94325/16.5.1971 απόφαση Νομάρχη θεσ/νικης, με 
την οποία κυρώθηκαν τα πρωτόκολλα εξωτερικού αποτερματισμού του 
Δάσους Πάρκου θεσ/νίκης. 

3. Την ΓΔ 2193/9.10.73 αποφ. Νομάρχη θεσ/νίκης με την οποία 
τροποποιήθηκαν και καθορίστηκαν τα όρια της αναδασωτέας έκτασης 
του Δάσους Πάρκου θεσ/νίκης. 


4. Την από 14.11.80 έκθεση καθορισμού των ορίων οικισμού Ασβε¬ 
στοχωρίου Ν. θεσ/νίκης προυφισταμένου του 1923. 

5. Την από 5.7.1991 αίτηση του Γεωργίου Σ. Νίτση κατοίκου θεσ/ 
νίκης με την οποία ζητά επαναπροσδιορισμό των ορίων της αναδασω¬ 
τέας Δάσους Πάρκου θεσ/νίκης σε σχέση με τον προϋπολογισμό του 
1923 οικισμό κοινότητας Ασβεστοχωρίου. 

6. Το από 18.10.91 πρωτόκολλο επαναπροσδιορισμού των ορίων 
του Δάσους Πάρκου θεσ/νίκης στο τμήμα κατά μήκος του ρέμματος 
Τάνιβα - Πατσατζή περιοχής κοινότητας Ασβεστοχωρίου που συνέταξε 
επιτροπή αποτερματισμού συγκροτηθείσα με την ΓΔ 2987/18.9.91 
απόφαση Νομάρχη θεσ/νίκης, αποφασίζουμε: 

1. Εγκρίνουμε το από 18.10.91 πρωτόκολλο επαναπροσδιορισμού 
ορίων του Δάσους Πάρκου θεσ/νίκης στο τμήμα κατά μήκος του ρέμ¬ 
ματος Τάνιβα - Πατσατζή Περιοχής Κοινότητας Ασβεστοχωρίου, θεσ/ 
νίκης που συνέταξε επιτροπή αποτερματισμού συγκροτηθείσα με την ΓΔ 
2987/18.9.1991 αποφ. Νομ. θεσ/νίκης. 

2. Τροποποιούμε τα όρια της αναδασωτέας του Δάσους Πάρκου 
θεσ/νίκης στη θέση Ρέμμα Τάνιβα - Πατσατζή κοινότητος Ασβεστοχω¬ 
ρίου και καθορίζουμε το νέο όριο ως ακολούθως: Μετά το ορόσημο 
Σ129 του προσωπικού εξωτερικού αποτερματισμού του ίδιου δάσους, 
που βρίσκεται στο δεξιό πρανές του ρέμματος Ασβεστοχωρίου, η οριο¬ 
γραμμή της αναδασωτέας έκτασης ακολουθεί ευθεία γραμμή μήκους 
(18) δέκα οκτώ μέτρων περίπου και συναντά το σημείο 4 του από 
5.7.88 τοπογραφικού διαγράμματος του Τοπογρ. Μηχανικού Αθαν. 
Νικόλτσου (συντεταγμένη χ = 4075,00 Ψ = 12035,00) το οποίο διά¬ 
γραμμα συνοδεύει την παρούσα απόφαση, και μετά στρίβει προς νοτιο¬ 
δυτική κατεύθυνση όπου σε απόσταση επτά (7) μέτρων περίπου, βρίσκε¬ 
ται στο σημείο Ω του ίδιου διαγράμματος (χ = 4067,50 Ψ = 
12042,00). Μετά απ’ αυτό ακολουθεί τα σημεία Α1 Α2 Α3 Α4 Α5 Α6 
Α7 Α8 Α9 Α10 Α11 Α12, Α, Β, Γ, Δ, Ε, Ζ., πουσυγκροτούν την περί¬ 
μετρο, στα βόρεια, δυτικά και νότια του οικοπέδου του Γεωργίου Σ. Νί¬ 
τση και έχουν τις συντεταγμένες που αναγράφονται στο ίδιο διάγραμμα. 
Από το σημείο 2 του οικοπέδου και μετά η νέα οριογραμμή συμβάλλει 
στο ορόσημο Π132 που βρίσκεται στα δεξιά του ρέμματος Πατσατζή. 

Στη συνέχεια ακολουθεί περίμετρο που ορίστηκε με το πρωτόκολλο 
υπό ημερομηνία 27.11.1967 της προσωρινής οριοθεσίας και αποτερ- 
ματισμού του Δάσους Πάρκου θεσ/-ίκης ήτοι τα ορόσημα ΣΙ 33α, 
Σ134α, Σ135α κ.λ.π. 

3. Την απόφαση αυτή συνοδεύουν τοπογραφικά διαγράμματα κλιμ. 
1:5000 και 1:500. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 11 Μαΐου 1992 

Ο Νομάρχης 
Ε. ΧΑΙΤΙΔΗΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 216 (2) 

Ανακοίνωση παρακατάθεσης αποζημίωσης γαιών, χτισμάτων κλπ. 

κατά τη διάνοιξη της οδού σύνδεσης Αεροδρομίου με τις ανατολικές 
ακτές της Νήσου Ρόδου. 

Ο ΠΡΟΕΔΡΟΣ 

ΤΟΤ ΝΟΜΑΡΧΙΑΚΟΥ ΤΑΜΕΙΟΥ ΔΩΔ/ΝΗΣΟΥ 

Έχοντας υπόψη το Ν.Δ. 797/1971 φέρουμε σε γνώση των κα¬ 
τωτέρω αναφερομένων: 

α) Των κεκτημένων ή αξιούντων δικαιώματος κυριότητας επί της 
αριθ. 3497/31.7.90 (ΦΕΚ 500 τ. Δ') απόφαση του Νομάρχου Δωδε¬ 
κάνησου για την απαλλοτρίωση ακινήτων για την διάνοιξη της οδού 
σύνδεσης Αεροδρομίου με Ανατολικές ακτές της Νήσου Ρόδου. 

β. Των τυχόν επί των ακινήτων τούτων εγγεγραμμένων ενυποθήκων 
ή κατασχόντων δανειστών ή τρίτων διεκδικητών ότι δυνάμει της αριθ. 
122/18.3.91 αποφάσεως του Μονομελούς Πρωτοδικείου Ρόδου καθο- 
ρισθείσα τιμή για όλα τα ακίνητα κατετέθη στο Ταμείο παρακαταθηκών 
και Δανείων της Δημόσιας Οικονομικής Υπηρεσίας Ρόδου εκδοθέντος 
προς τούτο του αριθμού 2881.4/26.2.92 Γραμματίου συστάσεως Πα¬ 
ρακαταθήκης του Γραφείου του Ταμείου Παρακαταθηκών και Δανείων 
της Δημοσίας Οικονομικής Υπηρεσίας Ρόδου συνολικού ποσού είκοσι 
δύο εκατομμυρίων διακοσίων εβδομήντα πέντε χιλιάδων τριακοσίων 
πενήντα (22275350). 

Η αποζημίωση αυτή είναι αποδοτέα στους κατά Νόμου δικαιούχους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 3 Μαρτίου 1992 

Ο Πρόεδρος Νομάρχης Δωδε/νήσου 
Γ. ΧΑΡΑΛΑΜΠΟΠΟΥΛΟΣ 


(3) 

Ειδοποίηση της γενόμενης παρακαταθήκης από αναγκαστική απαλλο¬ 
τρίωση στη Θεσσαλονίκη - Κοινότητα Πανοράματος. 

Η Ανθούλα Μπαρότση, το γένος Ταξιάρχηκαι Ρόζοκς Ποντικοπού- 
λου, κάτοικος θεσ/νίκης, Φιλικής Εταιρείας 30, κατέθεσε στο Υποκα¬ 
τάστημα του Ταμείου Παρακαταθηκών και Δανείων της Θεσσαλονίκης 
το ποσό των ένδεκα εκατομμυρίων διακοσίων εξήντα έξι χιλιάδων 
δραχμών (11.266.200 δρχ.) υπέρ των Ελένης, Κυριακής και Παρέσ- 
σας Πολυτσίδου φερομένων ως δικαιούχων ή κάθε άλλου που θ’ ανα- 
γνωρισθεί ως αληθής, τοιούτος ως αποζημίωση που καθορίσθηκε, σύμ¬ 
φωνα με την με αριθμό 800/92. Απόφαση του Εφετείου θεσ/νίκης και 
σύμφωνα με την με αριθμό 4554/5.1.82 Πράξη τακτοποιήσεως του 
Πολεοδομικού Γραφείου θεσ/νίκης, Απόφαση Νομάρχη ΔΠ 3714/82 
καί ΔΠ/ΓΑ 30653/82, για τα παρακάτω οικοπεδικά τμήματα, τα 
οποία ρυμοτομήθηκαν και των οποίων είμαι υπόχρεη αποζημιώ- 
σεως: 

1. 40 - 108 - 109 - 42 - 40, εμβαδού 154 τ.μ. 

2.1/2 του υπό στοιχεία 40 - 106 - 107 - 40, εμβαδού 30,80 τ.μ. 

3.1/2 του υπό στοιχεία 42-110-111-112-42. εμβαδού 94,90 
τ.μ., 

καθώς και του παρακάτω οικοπεδικού τμήματος που προσκυρώθηκε 
στην ιδιοκτησία μου υπό στοιχεία 40 - 41 - 42 - 40, εμβαδού 61,70 
τ.μ., όπως αυτά φαίνονται στο συνοδεύον την Πράξη τοπογραφικό σχε¬ 
διάγραμμα. 

Το εκδοθέν αντίστοιχο Γραμμάτιο του Ταμείου Παρακαταθηκών και 
Δανείων με αριθμό 502791/1.4.92 κατατέθηκε στην Συμβολαιο¬ 
γράφο θεσ/νίκης Λ. Κομνηνού - Κουρού, αφού συνετάγη γι’ αυτό η με 
αριθμό 6961/2.4.92 Πράξη κατάθεσης. 

Για να λάβει γνώση κάθε δικαιούχος ενυπόθηκος η κατασχών δανει¬ 
στής, τρίτος διεκδικητής και κάθε ενδιαφερόμενος, για να λάβουν 
γνώση, και για τις νόμιμες συνέπειες, να δημοσιευθεί η παρούσα στην 
Εφημερίδα της Κυβερνήσεως. (Αριθμ. διπλ. του ΓΕΘ 48502/92). 

Θεσσαλονίκη, 12 Μαΐου 1992 

Η καταθέσασα 
ΑΝΘΟΥΛΑ ΜΠΑΡΟΤΣΗ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Αμαρου¬ 
σίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λ.π.» (Α 58). 

2. Τις διατάξεις του π. δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138) όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π/τος 510/1979 «περί ρυθμίσεως θεμάτων με¬ 
ταφοράς συντελεστού δομήσεως κατά τον ν. 880/1979» (Α' 154), 
όπως τροποποιήθηκε με το υπ’ αριθμόν 367/1987 π. δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α 137). 

5. Την Τ. 1503/1991 απόφαση του πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β’ 702). 

6. Την 28045/1991 αίτηση της Μαρίας Διαμαντοπούλου. 

7. Την 28045/1991 αίτηση του Δανάλη Διονυσίου ενεργούντος ως 
πληρεξουσίου του Μοννά Αλεξάνδρου, 

8. Τις 666/1991 και 834/19991 γνωμοδοτήσεις του κεντρικού 
Συμβουλίου Ψροταξίας Οικισμού και Περιβάλλοντος. 

9. Την 31620/17.2.1992 απόφαση του Υφυπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υφυπουργού Περιβάλλοντος Χωρο¬ 
ταξίας και Δημοσίων Έργων, αποφασίζουμε: 

Άρθρο Γ. 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 25.4.1989 π. δ/γμα (Δ' 287) 
από το βαρυνόμενο (ρυμοτομούμενο) ακίνητο, που βρίσκεται εντός του 
ρυμοτομικού σχεδίου του Δήμου Χαλανδρίου (Ν. Αττικής) (Ο.Τ. 647 - 
648) για το οποίο έχουν εκδοθεί οι 2005/1991 και 2020/1991 σχε¬ 
τικοί τίτλοι δικαιώματος μεταφοράς συντελεστή δόμησης στο όνομα 
Αλεξάνδρου Μοννά, σε άλλο ακίνητο (ωφελούμενο) που βρίσκεται εντός 


του ρυμοτομικού σχεδίου του Δήμου Αμαρουσίου (Ν. Αττικής) και ειδι¬ 
κότερα επί παρόδου της οδού Σωρού αριθ. 36, φερόμενο ως ιδιοκτησία 
Μαρίας Διαμαντοπούλου, όπως το ωφελούμενο ακίνητο φαίνεται με 
στοιχεία Α, Β, Γ, Δ, Ε, Ζ, Η, I, Α, στο σχετικό πρωτότυπο διάγραμμα 
σε κλίμακα 1:200. που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμοφών με την 58310/1992 πράξη του και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 55,29 τ.μ., που αντιστοιχεί σε 39,20 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 139,90 τ.μ. 

β) Ποσοστό κάλυψης: 60%. 

γ) Συντελεστής δόμησης: 1,195. 

δ) Μέγιστο επιτρεπόμενο ύψος του ανεγερθησομένου κτιρίου: δέκα 
μέτρα και σαράντα εκατοστά του μέτρου (10,40)μ. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμά κάλυψης σε κλίμακα 1:100, που θεωρήθηκε 
από τον προϊστάμενο της Διεύθυνσης Τοπογραφικών Εφαρμογών με 
την 58310/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Ακυρώνονται οι 2005/1991 και 2020/1991 ονομαστικοί τίτλοι δι¬ 
καιώματος μεταφοράς συντελεστή δόμησης. 

Άρθρο 3. 

Η ισχύς του παρόντος διατάγματος αρχίζει από τη δημοσίευση του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

